EL FUTUR DEL CATALÀ DEPÈN DE TU | Llibreria Foster And Wallace\nAutor/a: Junyent, Carme\nEl següent diàleg segurament us és familiar: -Què et costa parlar en castellà? -Ben mirat, no em costa gens. Tinc la sort de saber-ne; per tant, no compliquem les coses. Carme Junyent és especialista en l'estudi de llengües amenaçades arreu del món. Coneix profundament els tics, les autotrampes i, en definitiva, els símptomes d'un camí sense retorn. Per això ens alerta i ens explica de manera clara i diàfana el com i el per què el català està malalt. Sí, el català corre perill. Però encara no és massa tard! Per salvar la llengua TOTS hem de canviar urgentment el nostre comportament lingüístic. Els que la tenim com a primera llengua. I els que no, però que la volem continuar sentint, o també parlant. -Què em costa parlar en castellà? -Em costa que cada vegada que NO parlo en català, porto la llengua cap a un camí de no-retorn. I per això necessito aprendre a no cedir sempre. I també per això cal que tu et posis en el meu lloc, perquè tots plegats entenguem què hi ha en joc. Sense tu i sense mi no ens en sortirem pas. Perquè el català té un avantatge únic: hi ha moltíssima gent que no el parla però l'entén. I fins i tot molts l'estimen. Aprofitem-ho!\nM'EXPLICO + LA LLUITA ...\nMARCIA DE VERMONT cat\nEL FUTUR DEL CATALÀ DE...


L'Hora del Vermut a la plaça de Sant Joan té cada vegada més afluència de gent - Regió7 :: El Diari de la Catalunya Central\nL'Hora del Vermut a la plaça de Sant Joan té cada vegada més afluència de gent\nL'Hora del Vermut a la plaça de Sant Joan es consolida any rere any. Ahir dissabte, tot i la meteorologia inestable, no va ploure i l'aperitiu a l'aire lliure es va poder desenvolupar sense problemes. Avui diumenge, també a les dotze del migdia, l'ídil·lic indret de Solsona tornarà a celebrar l'esdeveniment que mescla gastronomia amb música, presidit per la seva espectacular font gòtica i la capella dedicada al sant.\nDe la part gastronòmica de l'Hora del Vermut se n'encarreguen els establiments de la zona Cal Cabanes, L'Espetec, Fruits Taribó, Trumfos de Cambrils, Toleràncies, Gremi d'Hostaleria del Solsonès i Territori de Masies. Enguany, s'ha ampliat l'oferta gastronòmica, sempre procurant que es tracti d'elaboracions originals i de quilòmetre zero, i s'espera superar la xifra de 3.000 tiquets venuts de l'any passat. Els tastets són regats amb vermut casolà o altres begudes.\nLa part musical ahir va tenir el Quartet de Saxos de Solsona i avui hi haurà l'actuació de les cantants i instrumentistes Laia Pujol (saxo, piano i veu) i Júlia Xandri (piano i veu). Les joves solsonines interpretaran temes a duet i també en solitari, amb un repertori farcit d'estàndards de jazz, soul i pop en català i anglès.


Com homenatge a la Segona República - Amadeu Gallart - Viure als Pirineus -Territoris\nhomenatge com la segona-republica\nAl 14 d’abril de 1931 es proclamava la Segona República espanyola. A Barcelona, un eufòric President Macià proclamava la República Catalana integrada a la Confederació de Repúbliques Ibèriques. A la Seu, amb un poble llançat al carrer, amb un ambient festiu i pacífic, els nostres republicans locals proclamaven la República i prenien possessió de l’Ajuntament amb la música de fons de la banda militar del Batalló de Muntanya. S’inaugurava una etapa d’esperança inèdita, potser només intuïda en la proclamació de la Primera República a l’any 1873.\nLa nostra comarca de l’Alt Urgell, i de retruc Andorra, eren territoris que s’havien vist molt aïllats del desenvolupament econòmic produït a les zones litorals de Catalunya, en especial la zona barcelonina. L’arribada de la carretera a començaments del segle XX, així com d’altres innovacions tecnològiques, com la ràdio i el telèfon, havien començat a pal·liar aquesta marginació. Calia una empenta cívica, de llibertats democràtiques i de posada al dia d’estructures econòmiques fossilitzades pel caciquisme, per què aquest sector del Pirineu entrés definitivament en l’edat contemporània. La Segona República era això, més que no pas una revolució social, era la posada al dia de tota una sèrie de situacions que anaven des de la laïcitat de l’Estat, deixant a la religió l’àmbit de creences individuals, al vot de la dona, un dels grans problemes polítics de l’esquerra per la rèmora que suposava el vot femení més dretà, fins a la renovació de l’ensenyament, amb el nou Institut de Segon Ensenyament de la Seu com a gran emblema.\nEra lògic que es produïssin reaccions negatives, l’Església veia amb molt mals ulls la substitució de l’ensenyament religiós per l’ensenyament laic. Els sectors del catolicisme més ancorats en el passat, o els més caciquils, veien també molt malament la més mínima pèrdua d’influència social. On els enfrontaments varen ser més durs va ser a Andorra on les autoritats pròpies i les noves generacions d’andorrans nacionalistes volien un poder real davant de la Mitra Episcopal i les imposicions econòmiques i socials dels grups financers espanyols i francesos de la FHASA. Varen ser els anys dels durs enfrontaments del Consell General amb les ingerències de la Mitra i la Delegació Permanent de Perpinyà. També a Andorra, portada pels vents republicans espanyols, s’aconseguí la implantació del sufragi universal masculí.\nLa Segona República, també a casa nostra, va ser una època tremendament creativa. Els grans temes conflictius portaven grans enfrontaments que eren resolts, a vegades amb cridòria, però sempre pacíficament. Des de la nostra perspectiva històrica, amb el funcionament de les institucions democràtiques republicanes el progrés avançava ràpidament. És tremendament injusta la perspectiva que hem heretat del franquisme de veure la Segona República com l’avantsala de la Guerra Civil. No, de cap manera! Els republicans catalans, alturgellencs, els nostres avantpassats directes com l’Enric Canturri, el Bonaventura Rebés, emblemàtics a l’Alt Urgell, o Roc Pallarès o Bonaventura Armengol, figures emblemàtiques de la renovació política andorrana, eren gent pacífica, gent que utilitzava les institucions democràtiques per assolir el progrés a casa nostra. També en aquests oblidats racons pirinencs es parlava obertament de justícia social, de cultura, de noves inversions empresarials, d’un turisme regenerador. Però les ombres de Hitler i Mussolini varen pesar massa i empenyeren un grup de militars, carpetovetònics irresponsables, a fer de cirurgians sense haver estudiat medicina.\nA vegades a les escoles els demanem massa. Que eduquin, que controlin, que ens substitueixin en coses que hauríem de fer les famílies... Malgrat això reivindico amb força que no hauria de sortir cap nena, ni cap nen, de l’escola primària sense uns criteris clars i senzills del que va representar la Segona República –la gran esperança- en la lluita per la dignitat de les poblacions de l’Alt Urgell, i, perquè no, amb totes les seves singularitats, d’Andorra.


De l’estat de la nostra ment, en depèn el nostre nivell de felicitat, ja que depenent dels aferraments de la nostra ment al passat, serem capaços de viure el present amb més o menys intensitat. Tenint en compte que el present és el nostre únic moment de poder, hem d’estar molt amatents als aferraments al passat, font de sentiments de culpa i ressentiments, que ens fan projectar un futur incert, insegur i ple de pors i, tot plegat, ens empresona en la ment impedint-nos viure aquí i ara i malbaratant l’únic instant en què podem estimar i ser estimats.\nL’Amor, ho hem dit sovint, és l’única resposta a totes les nostres impotències. Un instant d’Amor ens capacita per vèncer tots els esculls del món. Molt sovint, però, no sabem fer concret el nostre amor i, també, massa sovint, sentim escrúpols a l’hora de rebre’l, per manca de reconeixement i autoestima.\nEl primer pas per poder estimar i ser estimats és l’acceptació de les mancances pròpies i alienes, acceptació de la realitat que ens duu a la pau interior i ens deixa fluir, fent-nos permeables al corrent d’amor universal que ens habita i ens envolta.\nConcretar l’Amor no significa haver de fer grans gestes, significa, això sí, no perdre mai de vista que no estem sols, que al nostre voltant hi ha persones que sofreixen com nosaltres i que possiblement és a les nostres mans fer-los la vida més agradable. Estimar és, per exemple, cedir el pas a una altra persona a l’entrada o sortida d’algun lloc o oferir-li l’únic seient lliure de l’autobús, aparcar el cotxe de manera que no impossibiliti que d’altres també puguin aparcar, ser acollidors a casa nostra, regalar aquell regal que sabem que agradarà i no aquell que ens agrada a nosaltres, en definitiva, viure sempre fora de nosaltres mateixos, disposats a fer feliços els altres sense esperar res a canvi.\nL’amor és un cabal universal inesgotable que ens amara i ens envolta. Tant bon punt som capaços d’acceptar la realitat i fer-nos permeables a aquesta força transformadora, també som capaços de transformar-nos i transformar allò que ens envolta. L’única cosa que ens allunya d’aquesta possibilitat és la nostra presó interior, el nostre egoisme, que ens aïlla i ens impermeabilitza a l’Amor universal.\nNo permetem que la ment ens faci fora del present amb pors i culpes inútils. Acceptem-nos i acceptem incondicionalment, obrim-nos a la vida i visquem el present, per esdevenir surfistes incansables de l’oceà de l’amor. Estimem amb gratuïtat i tossuderia, i deixem-nos estimar amb agraïment infinit.


5 millors VPNs per Twitch - Accés ràpid i segur il·limitat el 2020\nTwitch.tv és divertit i divertit, fins que algú no negui l’accés.\nEl popular servei salvatge et permet transmetre en directe els teus videojocs preferits, competicions esportives electròniques, transmissions de música i molt més, tot interactuant amb els millors missatges en temps real. El problema és que tu potser el vostre accés al contingut del lloc està bloquejat per diversos motius.\nLa bona notícia? Tot i que us trobeu buscant una pantalla que diu contingut no disponible, Les VPN proporcionen una solució ràpida i senzilla per recuperar-vos en el joc.\nSi hi ha un trànsit a través d’un servidor remot, ho fa una VPN sembla que accediu al lloc des d’una altra adreça IP, fins i tot un país diferent. Aquesta distribució d’ubicacions us permetrà accedir al contingut bloquejat restant completament anònim.\nTot i això, els serveis de streaming com Twitch presenten especialitats reptes que moltes VPN no estan disposades a afrontar. Continua llegint per veure quines VPN funcionen millor per a Twitch i per què.\n1 Millors VPNs per a Twitch: llista ràpida\n2 Per què necessita una VPN per a Twitch\n2.2 Blocs de xarxa\n2.3 Projeccions IP\n2.4 ISP Throttling\n3 Què cal buscar en una VPN per a Twitch\n4 Aquestes són les millors VPN per a Twitch: aquí és el perquè\n9 5. Surfoc\nMillors VPNs per a Twitch: llista ràpida\nAmb més de 5.100 servidors a 62 països, la xarxa de NordVPN us garanteix un accés fàcil a una connexió excel·lent per a la transmissió de Twitch a alta velocitat.\nAl girar regularment les adreces IP, ExpressVPN garanteix que les prohibicions IP de Twitch TV no seran afectades pel vostre accés..\nCyberGhost té un perfil predefinit de Desbloqueig de reproducció i podeu transmetre el contingut de fins a 7 dispositius alhora.\nLa interfície fàcil d’utilitzar de IPVanish facilita la connexió i la VPN evitarà que el vostre ISP aglutini la vostra connexió mentre esteu connectant Twitch.\nEl mode NoBorders de Surfshark obre l’accés a Twitch, fins i tot on es poden bloquejar les VPN, sense comprometre la vostra seguretat.\nPer què necessita una VPN per a Twitch\nUna VPN és la forma més segura i senzilla de desplaçar-se als blocs de contingut del Twitch TV. A continuació es mostren els principals motius pels quals es pot trobar bloquejat el contingut de Twitch i la forma en què una VPN de millor qualificació us ajuda a superar aquestes restriccions per obtenir un accés complet.\nAlguns vídeos de Twitch són definitivament controvertits, i alguns països amb estrictes polítiques de censura a Internet han respost a aquest “contingut objectable” per bloqueig de la plataforma.\nEs preveu que el lloc està bloquejat a la Xina, que sovint posa prohibicions preventives als llocs web occidentals amb una popularitat creixent. Tu també no puc accedir a Twitch a Rússia a causa d’un bloc d’adreces IP específiques a tot el país pertanyent a Amazon i Google.\nQuè hi ha més, una part del contingut de Twitch està geo-restringida pel propi Twitch, per problemes de llicència. Per exemple, TwitchPresents s’ha associat amb Crunchyroll per reproduir-lo només té llicència a Europa i Amèrica.\nEn algunes regions, inclosa l’Índia, ho farà també comproveu que no us podeu registrar a Twitch Prime, una opció d’adhesió premium que ofereix jocs bonus i contingut exclusiu al joc.\nEn connectar-vos de manera segura a un servidor en una ubicació on tots els Twitch estiguin disponibles lliurement, com els EUA o el Regne Unit, a VPN s’eliminarà blocs imposats pel govern al lloc web de Twitch, juntament amb qualsevol restriccions regionals de contingut específic.\nBlocs de xarxa\nEn alguns casos, fins i tot si heu localitzat un país que no restringeix l’accés a Twitch, encara no podreu entrar al lloc. Aquest problema apareix normalment quan intenteu accedir a Twitch des de la xarxa local de la vostra oficina o campus universitari.\nMolts els empresaris i les institucions educatives bloquegen l’accés a les plataformes de jocs i llocs de streaming social com Twitch, afirmant que distreuen els treballadors i els estudiants que estudien.\nAquí, la bellesa d’una VPN és que encripta el trànsit i l’envia a través d’un servidor remot, procés conegut com a tunelatge VPN. El local xarxa mai sabrà quins llocs visiteu, de manera que els seus blocs web no es dispararan i tindreu accés gratuït a Twitch.\nSi la vostra adreça IP està d’alguna manera associada a una infracció de les Condicions del servei de Twitch, Twitch us impedirà accedir a la plataforma. De vegades, completament persones innocents es veuen afectades per aquestes prohibicions de propietat intel·lectual.\nPer exemple, si conviu amb companys d’habitació que també utilitzeu Twitch o bé víctima d’un pirata informàtic que utilitzava la vostra IP per a activitats il·legals, podeu acabar-ho tractar les conseqüències dels seus actes.\nPer sort, el nova adreça IP el fet d’obtenir-vos quan us connecteu a un servidor VPN us permet començar amb Twitch.\nCom que Twitch és un lloc web intensiu en dades amb milions d’usuaris que transmeten vídeos durant hores i hores, els ISP no són els seus fans més grans.\nPer facilitar el cost que Twitch té als seus servidors, Els proveïdors ISP destinaran una connexió més lenta al lloc web de Twitch, alhora que us proporciona una connexió més ràpida a qualsevol altre lloc, un truc brut anomenat acceleració. La pèrdua de neutralitat neta significa que aquesta pràctica serà més habitual als EUA.\nQuan tu utilitzar una VPN, malgrat això, Els ISP no poden veure quins llocs visiteu. Si no saben de què us heu plantejat, no us pot atraure el trànsit.\nQuè cal buscar en una VPN per a Twitch\nPer accedir a qualsevol servei de streaming, el primer que desitgeu en una VPN és velocitat de connexió ràpida. No té cap sentit desbloquejar el contingut de Twitch només per tenir un retard i un amortiment molestos. Assegureu-vos que la VPN també us ofereix ample de banda il·limitat.\nPer obviar fàcilment els geoblocs, la vostra VPN hauria de tenir una gran xarxa de servidors repartida per molts països. L’estabilitat de la xarxa és crucial també; només recomanem VPNs amb un temps de funcionament superior al servidor del 99%.\nXifratge de grau militar i elecció de protocols VPN mantindrà les vostres dades de la mà dels pirates informàtics i us protegirà de la vigilància ISP o del govern. Finalment, a política sense registres s’assegurarà que tota la vostra activitat en línia sigui privada i anònima.\nAquestes són les millors VPN per a Twitch: aquí és el perquè\nNordVPN fàcilment obviar els geoblocs, blocs de xarxa locals o prohibicions IP a Twitch TV. Una impressionant xarxa de finalització 5.100 servidors en 62 països posa el món al vostre abast i assegura que mai no haureu de competir amb altres usuaris per amplar banda.\nNordVPN també proporciona Xifrat de 256 bits de grau militar, protegir les vostres dades personals i emmascarar la vostra activitat en línia del vostre ISP i govern. Ho fareu Eviteu l’amplitud de l’ample de banda perquè el vostre ISP no podrà informar-vos de quins serveis utilitzeu.\nUna subscripció única admet fins a 6 connexions simultànies de dispositius, de manera que podeu protegir tota la vostra família. Mireu què diuen els altres sobre NordVPN o proveu-ho sense riscos Garantia de devolució de 30 dies.\nExpressVPN és conegut pels seus coneixements velocitats increïblement altes, el que és una elecció natural per a la transmissió de llocs web com Twitch TV. Tots els plans inclouen ample de banda il·limitat per garantir que els vostres fluxos de vídeo no triguen gaire a carregar-se, pixelar-se o tartamudar.\nAddicionalment, ExpressVPN ofereix una impressionant política de privadesa amb pràctica estricta de registre de zero, és a dir, el proveïdor no emmagatzemarà mai cap informació a l’historial de navegació, l’ús de dades o l’adreça IP.\nExpressVPN també gira regularment les adreces IP del servidor per promoure encara més l’anonimat en línia i ajudar-vos a evitar totes les mesures anti-VPN que pugui posar en pràctica Twitch.\nPodeu obtenir més informació sobre ExpressVPN a la nostra pàgina de revisió i aprofitar un Garantia de devolució de 30 dies a tots els serveis, juntament amb a Prova gratuïta de 7 dies per a usuaris mòbils.\nCyberGhost és compatible amb tots els sistemes operatius principals, inclosos Windows, Mac OS, iOS i Android, cosa que el converteix en una opció fantàstica per a streaming de Twitch en moviment. Tu pots connecteu fins a 7 dispositius alhora amb un únic pla, es pot dir convenient?\nA més, totes les aplicacions tenen un perfil de transmissió dedicat, amb configuracions preconfigurades per obtenir la millor experiència de visualització possible. No és estrany que les funcions úniques i les millores constants de CyberGhost hagin aconseguit que els usuaris parlin a tot el món VPN.\nUn generós Garantia de devolució de 45 dies i Prova gratuïta de 7 dies per a les aplicacions mòbils us donarà tot el temps que necessiteu per assegurar-vos que CyberGhost sigui la VPN ideal per a Twitch i a qualsevol altre lloc on aneu en línia.\nAmb 40.000 adreces IP disponible a més de 1.000 servidors de 60 països, IPVanish facilita la velocitat dels blocs passats a Twitch i gaudeix de tots els vídeos i jocs, independentment d’on estiguis.\nEl aplicacions fàcils d’utilitzar facilita la connexió, i en pot utilitzar fins a 10 dispositius alhora en una subscripció! Amplada de banda il·limitada i la velocitat sense restriccions significa que mai no haureu d’afrontar l’acceleració.\nPer descomptat, les vostres dades i dispositius estaran totalment protegits amb IPVanish, gràcies a Xifratge de grau militar i a interruptor de matança fiable que atura la transmissió de dades si la connexió al servidor VPN mai cau.\nNo és estrany que IPVanish tingui una bona valoració pels usuaris. Proveu al servei Garantia de devolució de 7 dies.\nTot i que Surfshark és un servei de VPN relativament nou, el seu compromís amb privadesa i seguretat la converteix en una bona opció per accedir a Twitch, independentment del lloc on estigueu. Encara millor, Surfshark us permet connectar una il·limitat nombre de dispositius, que permet que diversos membres de la família utilitzin la VPN al mateix temps.\nOfertes de surf doble xifrat mitjançant la seva funció MultiHop per mantenir-te protegit, ja sigui en joc o en streaming. Utilitza Xifratge AES-256, plus ha Protecció contra filtracions DNS, i es pot utilitzar en popular consoles de jocs com Play Station i Xbox.\nAmb un gran servei al client i un generós Garantia de devolució de 30 dies, Surfshark continua creixent en popularitat entre els usuaris. Surfshark té un dels millors preus del mercat si està buscant un acord a llarg termini.\nEls geoblocs, els blocs de xarxa locals, les prohibicions d’IP i l’acceleració d’ISP es poden posar entre tu i els teus jocs preferits i streaming en Twitch TV. Tanmateix, necessiteu una VPN d’alta qualitat per superar-les i tenir un accés il·limitat i sense restriccions des de qualsevol lloc del món.\nSorprenentment, les millors eines per desbloquejar contingut també són les millors eines per protegir la vostra privadesa, protegir els seus dispositius contra pirateria i programari maliciós i mantenir-lo anònim mentre navegues o torrents. Consulteu la nostra guia completa per obtenir més informació sobre tot el que pot fer una VPN per vosaltres.


Cerca totes les ofertes d'hotels a Valiyaparamba Entrada:\nAvisa Island House...Habitacions per nit per només Més zones a Nileshwar\nValiyaparamba és una base excelent per a explorar en profunditat les vistes de Nileshwar. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Valiyaparamba té molt a oferir: llocs famosos, bons restaurants i una gama d'entreteniment emocionant. Quan és hora de reservar l'hotel adequat a Valiyaparamba o a qualsevol lloc a Nileshwar, Agoda.com ofereix els millors preus. Explori un llistat complet d'allotjaments i trobi el lloc perfecte per a vostè. Per trobar les millors ofertes d'hotels a Valiyaparamba, simplement entri les seves dates de viatge a la pestanya de recerca.\nHotels destacats a Valiyaparamba, Nileshwar\nDissenyat tant per oci com per negoci, Avisa Island House està situat idealment a Nileshwar; una de...\nTots els hotels de Nileshwar\nHotels a Valiyaparamba: Avisa Island House


Suspesos els actes en instal·lacions esportives i a l'aire lliure\nEl vent va provocar petits incidents a la via pública i la suspensió d'algunes d'activitats\nLes activitats previstes aquest cap de setmana en instal·lacions esportives de la ciutat i a l'aire lliure han quedat suspeses per precaució a causa del fort vent. L'Ajuntament va decidir ahir seguir les recomanacions de la conselleria d'Interior de la Generalitat de Catalunya que suggeria la supressió de les activitats esportives, tant a l'aire lliure com en pavellons i també extremar les mesures de precaució.\nLa nostra ciutat va patir durant tot el dia petits incidents com la caiguda d'arbres a la via pública, desprendiments de teulades i contenidors volcats. El vent va obligar a reubicar algunes parades del mercadal d'ahir al matí, a causa del desprendiment d'unes planxes del sostre del Mercat Central.\nMalgrat els nombrosos desperfectes, ho hi va haver cap persona ferida a la ciutat.\nLa caiguda d'un sostre damunt d'una canonada del gas va ser l'orígen d'un incident a la rambla de l'Exposició, que va obligar a tallar el subministrament de gas i la circulació de vehicles durant una estona.\nLa policia local i els bombers van fer més d'un centenar de sortides a Vilanova i la Geltrú i van comptat amb el suport dels treballadors de l'empresa CESPA, concessionaria del servei de jardineria, per tallar i retirar els nombrosos arbres i branques caigudes, entre altres llocs, als parc Samà.\nAhir a la tarda la policia local va reforçar el seu servei per atendre els nombrosos incidents.\nL'acte previst a l'Envelat ahir dissabte a la nit va quedar ajornat. Els organitzadors faran saber properament la nova data.\nEl Servei Metereològic de Catalunya preveu que avui bufi vent de component sud i oest entre fluix i moderat al litoral, més reforçat a la meitat nord de Catalunya on hi haurà cops forts. A partir del vespre el vent girarà a component nord i oest entre fluix i moderat, més reforçat a la meitat sud del país on hi haurà cops forts.


Sala d’Art jove: Arts visuals i tutorial | Demoscópica\nCom a novetat, es planteja un seguit\nde col·laboracions amb diferents\nmuseus i centres d’art de Catalunya\npel desenvolupament d’algunes de les modalitats de la convocatòria Arts visuals, així com les noves modalitats de projectes d’intervenció. El propòsit d’aquest desplegament de la convocatòria en xarxa és el d’abastir una major quantitat de recursos als projectes que es seleccionen, al mateix temps que garantir-ne un major impacte territorial.\nEs compta amb el suport de MACBA Museu d’Art Contemporani de Barcelona; Centre d’Art la Panera; ACVIC. Centre d’Arts Contemporànies; Museu Nacional d’Art de Catalunya; Lo Pati Centre d’Art de les Terres de l’Ebre; i Hangar Centre de Producció d’Arts Visuals.\nTags: art jove, Arts visuals, creació, edició, educació, investigació, joventud, natura, paisatge


L'Òptica MediterràniaPortada - L'Òptica Mediterrània\nL’Òptica Mediterrània neix a Barcelona l’any 2005. Després de deu anys, Meritxell Casanovas i Laura Solano agafem el relleu amb molta il·lusió per oferir un servei de qualitat i professionalitat tan d’optometria, com de contactologia amb un concepte innovador i diferent.\nDisposem d’un gran ventall de marques selectes, però alhora apostem per productes de qualitat fets a casa nostre. A l’Òptica Mediterrània hi trobareu novetats tan estètiques, com tècniques al millor preu. Us hi esperem!\nMeritxell Casanovas y Laura Solano\nÒptiques Optometristes, amb 9 y 16 anys d’experiència respectivament . Hem treballat plegades nou anys, i ara hem decidit emprendre aquest nou projecte per a poder oferir el millor de la nostre experiència, un servei de salut visual de forma individualitzada i propera, el nostre objectiu es que el client se senti com a casa.\nContacta amb nosaltres trucant al telèfon 933464120 o a través del següent formulari:\nEstem ubicats al barri de Sant Andreu a Barcelona:\n2015 © www.lopticamediterrania.com - Desenvolupat per Netcelona


Jaume Miranda: «No es pot afirmar que el canvi climàtic fos la causa del temporal Gloria, però sí que forma part de l’equació»\nEl dilluns 16 de novembre l’Institut d’Estudis Catalans (IEC) va portar a terme la conferència Sobre el temporal Gloria (19-23.01.20), els seus efectes sobre el país i el que se’n deriva, en relació amb l’estudi homònim publicat per l’IEC, que inclou setze contribucions elaborades per cinquanta-tres experts que analitzen el fenomen natural, els efectes que va tenir i les eines que tenim per a fer-hi front.\nLa xerrada va ser a càrrec de Miquel Canals i Jaume Miranda, membres de la Secció de Ciències i Tecnologia (SECCT) de l’IEC i coordinadors de l’informe. L’obra, que es pot descarregar lliurement al web de l’IEC, ha estat una iniciativa de la SECCT. Va sorgir, segons Canals, com «una plataforma oberta per a donar una mirada àmplia, amb opinions no necessàriament coincidents». D’aquesta manera, el plantejament inicial apostava per una doble visió: la recollida de dades i les reflexions i propostes.\nEntre el 19 i el 23 de gener, la precipitació acumulada en algunes estacions meteorològiques de Catalunya va arribar fins als 516,0 mm. A més, es van donar cabdals d’entrada superiors a 1 800 m3/s el dia 22 i de 1 400 m3/s el dia 23: «Es va retenir la primera fase, però no la segona. Un dels elements més importants del temporal és que va atacar durant més de cent hores.» Aquest fenomen va motivar una gestió integrada dels rius Ter i Onyar per a evitar la inundació a Girona.\nCanals va ensenyar una fotografia del restaurant Vascos, a l’extrem nord de la platja de la Marquesa (a Deltebre), perquè s’entengués la força del temporal: «Si el restaurant no hagués disposat d’aquestes esculleres de protecció, segurament ja no existiria.» No obstant això, el restaurant es va convertir en un símbol de resistència contra el fenomen.\nEl cost estimat dels desperfectes ocasionats pel Gloria ha estat de cinc-cents milions d’euros. Per a Miranda, aquesta xifra és molt significativa: «És més que el pressupost de cultura de Catalunya. És un cost altíssim per a un fet de quatre dies.» Per a evitar possibles temporals d’aquest tipus en un futur, el cartògraf va alertar que no n’hi ha prou prenent una actitud de resiliència, sinó que cal optar per una de lluita: «Està clar que cal resistir, però per què no tractem d’identificar les causes i lluitar contra elles?»\nUn dels factors que preocupa més els editors de l’informe és la possible relació que pogués tenir el canvi climàtic amb el temporal: «No es pot afirmar que en fos la causa, però sí que forma part de l’equació. Atès que la vulnerabilitat no disminueix, la perillositat va creixent.»\nLa necessitat d’una gestió integral de les conques hidrogràfiques de Catalunya és una altra de les qüestions cabdals de l’estudi. El Govern només gestiona el 52 % del territori hidrogràfic, fet que Miranda va qualificar de «disbarat». Així mateix, també va subratllar la necessitat de començar una nova planificació integral del país: «Hauria de tenir zones inundables.»\nPer acabar la presentació de l’informe, Miranda va concloure que «cal reorganitzar-nos per a governar els nous escenaris naturals, partint d’un coneixement aprofundit. És la nostra responsabilitat en termes de la governança del nostre futur territorial.» Així doncs, la SECCT de l’IEC aposta per una estratègia de resistència, però també per lluitar.


Canta Gran!, el concert coral per a la gent gran, tornarà al Teatre- Auditori el 15 de febrer - Sala de Premsa Sant Cugat\nCanta Gran!, el concert coral per a la gent gran, tornarà al Teatre- Auditori el 15 de febrer\nCanta Gran! va adreçat a totes les persones de 60 anys i més grans que hi vulguin cantar, tinguin coneixements musicals o no. S’obra la convocatòria per inscriure’s al gran cor participatiu que interpretarà “Mare Nostrum”.\nL’Any 2020, l’Ajuntament de Sant Cugat i el Teatre Auditori programaran la 3a edició d’aquest concert encarat a dignificar i dinamitzar el col·lectiu de la gent gran amb un gran espectacle on puguin cantar amb músics i directors professionals.\nEn aquesta ocasió el concert portarà el títol de “Mare Nostrum” i es farà un viatge musical pels diferents països que banya la Mediterrània, des de Catalunya a Síria, passant per Mallorca, Algèria, Itàlia, Grècia, Occitània i Andalusia. Les cançons estaran adaptades al català.\nPer tal de preparar el concert, es proporcionarà a cada cantant inscrit tot el material necessari (partitures i música) perquè ho pugui assajar a casa. A partir de mitjans de gener, es duran a terme tres assaigs de conjunt a l’Escola Municipal de Música i un assaig general al mateix Teatre-Auditori, just abans del concert.\nPer obtenir informació i fer la inscripció cal anar a la Casa de Cultura, fins el 15 de novembre.


Convocatòria Premis rei En Jaume 2020\nES CONVOQUEN PER TERCER ANY CONSECUTIU ELS PREMIS REI EN JAUME AMB LA INCORPORACIÓ DE LES MODALITATS DE CÒMIC I TEATRE A LA CATEGORIA JA EXISTENT DE FOTOGRAFIA\nL’objecte de la convocatòria és el d’impulsar la creació artística en diferents disciplines, fomentar l'activitat cultural del municipi i donar-ho a conèixer a la ciutadania\nPodeu consultar les bases clicant damunt de la imatge o anant a l'Agenda Cultura Calvià: enllaç\nPer tercer any consecutiu es convoquen els recuperats Premis rei En Jaume, sent aquesta la seva XVIII edició. L’objecte de la convocatòria és el d’impulsar la creació artística en diferents disciplines, fomentar l'activitat cultural del municipi i donar-ho a conèixer des de diversos aspectes: històric, geogràfic lúdic o natural.\nAmb aquesta finalitat, en cada convocatòria s’estableix un tema amb l'objectiu de generar coherència i vinculació entre les diferents categories. Les obres presentades s’han d’adequar a la temàtica comuna, ja sigui d'una manera literal o metafòrica, excepte en la categoria de Teatre, en què el tema pot ser lliure.\nPer l'any 2020, la temàtica triada és el veïnatge a Calvià, entès com a vincle que lliga els veïnats i veïnades d'un terme municipal entre ells, incloent l'urbanisme, els comerços, els espais públics, així com també els usos i costums de residents i la vida en comunitat.\nCom a novetat, per aquesta edició, s'han incorporat dues categories a la ja existent de Fotografia: Còmic i Teatre. Una altra novetat respecte a anteriors edicions és que es permetrà als menors d'edat presentar-se, sempre amb autorització escrita per part dels tutors legals. Per altra banda, el jurat valorarà la presència de valors ecològics, de respecte mediambiental, de sostenibilitat o reciclatge i de manera visual o argumental en els projectes presentats.\nEl termini de presentació de les obres participants en les categories de Còmic i Fotografia serà del 15 al 26 de juny. El termini de presentació de les obres participants en la categoria de Teatre serà del 13 al 24 de juliol. La darrera setmana d'agost es farà la inauguració de les exposicions i el lliurament de premis es farà dins el programa d'activitats de les Festes del rei En Jaume.\nLes dotacions són les següents:\n- Premi rei En Jaume de Còmic: 1.200 € + publicació de l’obra + 100 exemplars per a l’autor/a.\n- Premi rei En Jaume de Fotografia: 1.000 € + possibilitat d’una exposició a l’Ajuntament amb l'obra.\n- Premi rei En Jaume de Teatre: 3.000 € + residència teatral + estrena amb taquilla per a la companyia.


Business Insider i Economía Digital s'alien\nRedacció\t| Actualitzat el 03 Maig 2018 a les 12:50\nEls mitjans Business Insider España i Economía Digital han segellat un acord de col·laboració periodística amb l'objectiu de completar les respectives cobertures informatives.\nAmb aquesta aliança, cada redacció es focalitzarà en les respectives especialitzacions. A banda de reproduir informacions, ambdós mitjans també contemplen l'opció de crear continguts específics perquè es publiquin directament en el respectiu portal aliat.\nL'acord obre també la porta a la distribució internacional de les notícies produïdes per Economía Digital a través de la xarxa de Business Insider, que pertany al grup Axel Springer.\n"Mai hi ha hagut un moment com l'actual en què sigui tan important la col·laboració entre mitjans especialitzats", afirma l'editor d'Economía Digital, Juan García. "Les marques informatives consolidades hem de competir amb intel·ligència per construir col·lectivament un ecosistema periodístic que doni confiança al lector", afegeix.\n"Aquesta col·laboració amb Economía Digital encaixa perfectament dins de l'estratègia de sinergies de Business Insider a nivell internacional amb publicacions de tercers, sempre amb l'objectiu de proporcionar als nostres usuaris informació de màxima qualitat, original i fiable", assenyala per la seva part Manuel del Campo, CEO d'Axel Springer España.\nL'aliança es limita a la col·laboració periodística, de manera que ambdós mitjans mantindran la independència editorial, empresarial i comercial. Tampoc hi haurà combinació d'audiències.


La Universitat d'Alacant oferirà quatre Concerts de Nadal interpretats per l'OFUA. Actualitat Universitària\nLa Universitat d'Alacant oferirà qu..ts de Nadal interpretats per l'OFUA\nEls concerts comptaran amb les actuacions de les sopranos Teresa Albero i Laia Cladellas i el tenor Javier Peláez. Com a novetat, l'OFUA actuarà en el Centre Comercial Gran Via d'Alacant i el concert del dia 21 en l'ADDA tindrà un caràcter solidari a benefici de Càritas Alacant\nAlacant, 20 de novembre de 2013\nLa Universitat d'Alacant ha presentat aquest matí en roda de premsa la programació dels seus tradicionals Concerts de Nadal a càrrec l'Orquestra Filharmònica de la UA sota la direcció de Mihnea Ignat. Enguany, el programa inclou quatre concerts per al mes de desembre que tindran lloc en l'Auditori ADOC d'Elda el 18, el 19 en l'Auditori El Teular de Cocentaina, i dos concerts més el dissabte 21: al matí, el Concert en Família en el Centre Comercial Gran Via i a la vesprada el Concert Rotary-Universitat d'Alacant a benefici de Càritas en l'Auditori de la Diputació d'Alacant (ADDA).\nEls concerts de Nadal comptaran amb les actuacions de les sopranos Teresa Albero i Laia Cladellas i el tenor Javier Peláez, que acompanyaran com a solistes l'OFUA en les seues actuacions. El director de l'OFUA, Mihnea Ignat, explica que ha dissenyat un programa molt amè, que inclou obres conegudíssimes per al públic basant-se especialment en el repertori espanyol amb obres com El sombrero de tres picos, de M. de Falla, o la Suite de l'òpera Carmen, de G. Bizet. No obstant això, l'atractiu del programa el constitueix en gran mesura la incorporació al programa d'àries i duos famosos d'òpera i sarsuela que, en combinació amb les obres esmentades més amunt, valsos cèlebres i altres sorpreses, conformen un programa molt atractiu per a qualsevol tipus de públic i que cerca satisfer les preferències musicals de tothom.\nCom a primícia absoluta en la ciutat d'Alacant, l'OFUA interpretarà un especial Concert en Família el dissabte 21 de desembre a les 11:30 hores, en el Centre Comercial Gran Via d'Alacant, entitat que s'incorpora com a nou patrocinador de l'Orquestra Filharmònica de la UA. Segons el director titular i artístic de l'OFUA, Mihnea Ignat, aquest concert té com a objectiu principal acostar la música clàssica als espais no convencionals i a un tipus de públic que d'una altra forma no tindria accés a la gran tradició cultural de la música clàssica. Serà un concert divertit, participatiu durant el qual els més menuts de la família podran viure molt de prop una orquestra filharmònica i podran interactuar de forma directa amb el seu director i amb els músics. Es pretén d'aquesta forma desmuntar a poc a poc els prejudicis i les falses percepcions que sobretot les generacions més joves han anat desenvolupant últimament en relació amb la música clàssica.\nEl mateix dissabte a la vesprada, l'OFUA actuarà de nou en l'Auditori de la Diputació d'Alacant a les 20:00 hores, on oferirà el Concert Rotary-Universitat d'Alacant, que tindrà una finalitat benèfica i la recaptació de la qual es donarà íntegrament a Càritas Alacant. Així ho ha anunciat Carles Cortés, vicerector de Cultura, Esports i Política Lingüística, acompanyat per Francisco Carreras, president del Rotary Club Alacant Port, i Jaime Pérez, director de Càritas Diocesana Oriola-Alacant. Jaime Pérez ha afirmat que en aquests moments la seua diòcesi està atenent cent mil persones, dels quals prop de 3.500 estan vivint en el carrer, motiu pel qual el vicerector ha destacat la importància d'aquest concert per la seua finalitat solidària en aquestes dates especials. L'entrada costa 15 euros i es pot adquirir en Instanticket (també s'ha habilitat Fila 0), en qualsevol dels dos clubs rotaris i una hora abans en la taquilla del propi auditori.\nLa roda de premsa ha comptat amb l'assistència dels patrocinadors de l'OFUA, entre els quals es trobaven Manuel Peláez, president de la Fundació Manuel Peláez, Paco Carreras, president del Club Rotary Alacant Port, Purificación Berdejo, gerent del Centre Comercial Gran Via, i Héctor Dorado, en representació de Vectalia. L'acte també ha comptat amb la presència de Pepe Cremades, de l'Auditori ADOC d'Elda, i Lucía Gomis, directora de la Fundació General UA.\n- Dimecres, 18 de desembre, Auditori ADOC, Elda (19:00 hores)\n- Dijous, 19 de desembre, Auditori El Teular de Cocentaina (20:00 hores)\n- Dissabte, 21 de desembre. Concert en Família. Centre Comercial Gran Via, Alacant. (11:30 hores)\n- Dissabte, 21 de desembre, Auditori de la Diputació d'Alacant (ADDA) a benefici de Càritas (20:00 hores)


2017: més reptes!\nCada any l'encetem amb energies renovades i amb noves idees i projectes que volem anar implantant. Tots ells els recollim al Pla d'activitats que prèviament aprova el Consell de Govern d'AQU Catalunya i que executem gairebé totalment (el nostre grau de compliment del Pla d'activitats acostuma a ser superior al 90%).\nEl 2017 és un any ple de reptes, alguns de coneguts i altres de nous.\nEntre els coneguts destacaríem, per la seva importància i transcendència, la tercera avaluació externa de compliment dels ESG o Estàndards i directrius per a l'assegurament de la qualitat en l'Espai europeu d'educació superior (EEES) per part d'AQU Catalunya (les avaluacions anteriors es van dur a terme els anys 2007 i 2012). Aquesta avaluació, que totes les agències europees han de superar cada cinc anys per continuar sent membres de ple dret d'ENQA i mantenir-se inscrites en el registre EQAR, és clau per garantir el compliment dels objectius que persegueixen els ESG a Europa, que estan completament alineats amb l'enfortiment de l'EEES i l'impuls a la mobilitat dins i fora de les fronteres nacionals.\nUn altre repte conegut rau a finalitzar un primer cicle d'acreditacions en el sistema universitari català. Des del 2014 AQU Catalunya ha visitat externament unes 500 titulacions: el 10% s'han acreditat en condicions, el 71% s'han acreditat i el 18% s'han acreditat amb excel·lència. Els resultats de les avaluacions es poden consultar al portal EUC i a EUC Informes.\nAixí mateix, destacaríem la realització de la sisena enquesta d'inserció laboral als graduats universitaris. Amb més de 30.000 enquestats de totes les universitats catalanes, 31 centres adscrits i, per primer cop, de forma pilot, els centres que imparteixen ensenyaments artístics superiors equivalents a grau, aquesta enquesta s'ha constituït en tot un referent per a la millora de les titulacions del sistema universitari català.\nI, en paral·lel, gràcies al suport de la Generalitat de Catalunya i de l'Obra Social "la Caixa", durem a terme la segona edició de l'enquesta d'inserció laboral als ocupadors, que intentarà aprofundir en més sectors, com ara enginyeries, biociències, serveis jurídics, humanitats, etc., per millorar els plans de formació dels titulats i, així, estrènyer els ponts entre els ocupadors i les universitats.\nEntre els nous reptes que volem afrontar el 2017, de manera gradual però amb pas ferm, destacaríem el plantejament de la metodologia d'acreditació institucional de centres universitaris. Les universitats són les primeres i les principals responsables de la qualitat dels títols que imparteixen, i l'Agència vol facilitar que tots els centres i les universitats que estiguin preparats tendeixin a ser centres autoacreditats, tal com es reflecteix en el Marc VSMA (2016).\nEn l'àmbit estratègic, s'haurà d'elaborar un contracte-programa que ha d'establir el marc de relacions entre l'Administració de la Generalitat de Catalunya, mitjançant la Secretaria d'Universitats i Recerca, i AQU Catalunya per tal de concretar els compromisos de cada part durant els quatre anys de vigència del contracte.\nEl 2017 també serà l'any en què implantarem l'e-NOTUM, un servei que permetrà realitzar electrònicament les notificacions dels processos d'avaluació del professorat (convocatòries de lector, agregat, catedràtic, sexennis, etc.), amb totes les garanties jurídiques que estableix la normativa vigent.\nI l'any en què farem públics els perfils de professorat lector, agregat i catedràtic per superar les convocatòries d'avaluació d'AQU Catalunya. Aquests perfils han de permetre orientar els candidats en aquests processos d'avaluació.\nFinalment, donant resposta a la demanda del Programa Serra Húnter, es definirà un procediment per a l'avaluació del professorat lector que formi part del Programa d'estabilització del tenure-track.\nCom veieu, un any amb molta feina, feina intensa, però que mereix la pena per l'impacte positiu que aporta al nostre sistema universitari.


Escrita per Josep Maria Rovira Marsal - 4.11.16\nEl Papa Francesc ens parla del valor de la sanció com a estímul en els punts 268-270 de l’Amoris Laetitia.\nLa sanció és necessària en l’educació perquè: “és indispensable sensibilitzar al nen o l'adolescent perquè adverteixi que les males accions tenen conseqüències.”\nPer tal de fer-los responsables de les seves accions s’hauran d’utilitzar en algun moment les sancions (correccions, càstigs), procurant ser positius abans que negatius. De vegades els pares només actuem per retreure o castigar malifetes. i el nen necessita, també, l’elogi i l’aprovació de la persona que estima i admira: pare, mare, mestre, amic, etc.\nL’educació eficient requereix un clima de valoració positiva. És per aquest motiu que hem de procurar que el nombre d’elogis o felicitacions sigui més gran que el de les sancions. Hem de procurar també que aquestes suposin, també, un estímul positiu, i ho seran si seguim les indicacions del Papa Francesc:\n“La correcció és un estímul quan també es valoren i es reconeixen els esforços i quan el fill descobreix que els seus pares mantenen viva una pacient confiança. Un nen corregit amb amor se sent tingut en compte, percep que és algú, adverteix que els seus pares reconeixen les seves possibilitats. Això no requereix que els pares siguin immaculats, sinó que sàpiguen reconèixer amb humilitat els seus límits i mostrin els seus propis esforços per ser millors.”\nEls pares no han d’amagar que ells tampoc ho fan tot bé. Els fills no necessiten pares perfectes, sinó pares que lluiten per intentar fer-ho una mica millor cada dia. Hi ha, però, una cosa imprescindible, com ens diu el Papa Francesc:\n“Però un dels testimonis que els fills necessiten dels pares és que no es deixin portar per la ira. El fill que comet una mala acció ha de ser corregit, però mai com un enemic o com aquell amb qui es descarrega la pròpia agressivitat.”\nI no podem oblidar que:\n“A més, un adult ha de reconèixer que algunes males accions tenen a veure amb la fragilitat i els límits propis de l'edat. Per això seria nociva una actitud constantment sancionadora, que no ajudaria a advertir la diferent gravetat de les accions i provocaria desànim i irritació”\nL’actitud sancionadora, la disciplina en general, té un objectiu: ser estímul per a fer-ho millor.\n“És fonamental que la disciplina no es converteixi en una mutilació del desig, sinó en un estímul per anar sempre més enllà.”\nEl Papa Francesc es pregunta:\n“¿Com fer perquè la disciplina sigui límit constructiu del camí que ha d'emprendre un nen i no un mur que l'anul·li o una dimensió de l'educació que l’acomplexi?”\nI dóna la resposta:\n“Cal saber trobar un equilibri entre dos extrems igualment nocius: un seria pretendre construir un món a mida dels desitjos del fill, que creix sentint-se subjecte de drets però no de responsabilitats. L'altre extrem seria portar-lo a viure sense consciència de la seva dignitat, de la seva identitat única i dels seus drets, torturat pels deures i pendent de realitzar els desitjos aliens.”\nHaurem de saber trobar el punt mig entre els dos extrems.


L’Ajuntament de Solsona agraeix la resposta ciutadana a les mesures de confinament – Solsona FM\nL’Ajuntament de Solsona agraeix la resposta ciutadana a les mesures de confinament\n20/03/2020 20/03/2020 solsonafm\t0 Comments\nEn un comunicat, el consistori destaca que, fins ara, la situació està controlada, tot i que és probable que apareguin nous casos diagnosticats. És per això que l’alcalde, David Rodríguez, fa una crida a continuar respectant al màxim el confinament per evitar la propagació del virus. El Departament de Salut afirma que en les últimes hores no s’ha detectat cap nou positiu ni a Solsona ni al conjunt de la comarca.\nFins ara, la Policia Local no ha sancionat ningú per no respectar les mesures preventives, però sí que ho farà en cas de reincidència. S’han fet avisos a una vintena de persones que es desplaçaven a peu, a dues en un mateix vehicle, s’han fet tancar dues botigues i un bar i s’ha informat de les mesures sanitàries i de seguretat que cal garantir a un establiment. La majoria d’avisos a vianants s’han fet en camins del Vinyet. L’Ajuntament recorda que per anar a treballar cal dur el certificat acreditatiu de desplaçament per motius laborals. Se’n pot descarregar el model al web ajsolsona.cat.\nLa darrera actualització de les restriccions d’activitats preveu que els familiars a càrrec amb Trastorns de l’Espectre Autista o discapacitat que ho necessitin poden sortir al carrer, acreditant-ho amb el certificat de discapacitat o la prescripció del professional. Si és inevitable i no es poden deixar amb ningú, es poden dur els infants a comprar. Això sí, cal evitar que entrin dins els establiments.\nD’altra banda, el consistori està estudiant com es traduirà l’aturada de serveis municipals com la llar d’infants i l’Escola Municipal de Música en les quotes mensuals. David Rodríguez avança que preveuen tenir respostes a les incerteses la setmana vinent. Fins ara, el govern municipal s’ha centrat en la prioritat, les mesures sanitàries, i a partir d’aquí reconeixen que caldrà estudiar els altres interrogants que, en molts casos, dependran de plans de xoc i ajuts d’administracions superiors.\nEl consistori ha volgut traslladar el seu agraïment als col·lectius que estan treballant aquests dies com els Serveis Socials, la Policia Local, els Mossos d’Esquadra, el personal dels serveis de neteja i, especialment, els de Centre Sanitari. En aquest sentit, l’alcalde insta la ciutadania a continuar sent estrictes en el confinament per facilitar-los la feina. Per passar millor aquests dies, es recomana seguir els consells d’experts i dels departaments de Salut i Educació com mantenir rutines i hàbits saludables, informar-se només a través de canals oficials i mantenir el contacte social per telèfon o internet.\n← El Solsonès fa una crida a evitar desplaçaments a segones residències i domicilis de familiars durant aquest cap de setmana\nLa Vall de Lord manté la convocatòria dels Jocs Florals del Litenatura →


pis born – lamandarina\nActualització a les necessitats del nou propietari d’un pis de 72 m2 al Born, emblemàtic barri de Barcelona.\nUn antic pis molt compartimentat en petits espais, ha donat lloc a una gran zona de dia de 30 m2, a la que s’ha obert la cuina amb nous terres hidràulics i on la protagonista, és la paret de pedra recuperada que va aparèixer durant les obres d’actualització, deixant al descobert les diferents etapes constructives de l’edifici que van del s. XVII, fins al XIX.\nS´han tret els falsos sostres per recuperar la seva alçada original de 4m., deixant les vigues de fusta a la vista. Per tal d’obtenir més lluminositat s’han pintat de blanc, així com les petites voltes d’obra.\nLa fustería amb multiples capes de pintura s’ha decapat, d’aquesta manera i junt amb el nou terre de fusta aporten calidesa a l’espai.\nUna porta del S XVIII que estava en el desaparegut passadís de distribució a les antigues habitacions, de les que només s’en va dexar una, hem optat per conservar-la i donar-li un nou ús com accés al la zona de bany, creant així un element visual d’atracció visual a l’entrada d’aquest històric pis.


EXCURSIÓ AL MUSEU D’HISTÒRIA DE CATALUNYA – Escola Pia Granollers\nGen 25, 2017 6è, Museu d'Història, Primària, sortida\nEls alumnes de 6è vam visitar el Museu d’Història de Catalunya. Va ser una excursió molt interessant ja que vam fer un recorregut on vàrem veure des de la primera eina prehistòrica fins als últims invents del segle XXI. Ens van explicar l’evolució de la tecnologia, del sílex al xip.\nA la primera sala ens van ensenyar les diferents eines que utilitzaven a la Prehistòria i, fins i tot, les vam poder tocar.\nA continuació, vam visitar la sala dels molins rotatoris que es feien servir per moldre el gra i vam poder provar el seu funcionament.\nLa següent sala tractava dels invents que els àrabs ens van portar del seu país, com ara la sínia. Aquesta consistia en un mecanisme que es movia amb engranatges a partir de la força humana o animal. La utilititat que tenia era que pujava l’aigua d’un pou a través dels catúfols i servia per regar els camps a partir d’uns caminets de rec que arribaven fins als conreus. En aquests caminets hi havia comportes que s’obrien si calia regar-los.\nFinalment, vam visitar la sala de l’Edat Contemporànea on hi havia un telèfon, una ràdio, un Seat 600…\nAquesta excursió ajuda a veure com ha evolucionat la societat des de la Prehistòria fins avui en dia.


El Campus Igualada-UdL inaugura el curs pensant ja en el nou edifici al P. Verdaguer - La Veu de l'Anoia\nEl Campus Igualada-UdL inaugura el curs pensant ja en el nou edifici al P. Verdaguer\nEl Campus d’Igualada de la Universitat de Lleida (UdL) ha inaugurat aquest divendres el curs acadèmic 2021/2022 amb la presència del rector de la UdL, Jaume Puy, acompanyat de l’alcalde d’Igualada, Marc Castells, del secretari general del Consell Interuniversitari de Catalunya, Josep Ribas, així com d’altres autoritats universitàries. El nou curs arrenca amb la vista posada en el nou edifici del Passeig Verdaguer, les obres del qual van començar a mitjans de setembre. El rector ha posat l’accent en el pas endavant que suposarà disposar de les noves instal·lacions, que acolliran els estudis de l’àmbit sanitari que ofereix la UdL a la capital de l’Anoia, fins ara ubicats a La Teneria. L’alcalde també ha destacat el futur creixement del campus igualadí amb aquest edifici, que tindrà capacitat per a 500 estudiants i que es preveu que estigui enllestit per al curs 2022/2023.\nEn la seva intervenció, Puy ha valorat positivament el nombre de matriculats al Campus d’Igualada, que enguany seran ja més de 500, a l’espera de tancar les xifres definitives. “Volem oferir als joves de les comarques interiors i centrals de Catalunya la possibilitat de fer compatible una formació universitària propera i de qualitat amb el seu arrelament al territori”, ha subratllat el rector. Així mateix, s’ha congratulat del bon resultat d’inscripcions al nou doble Grau en Enginyeria en Organització Industrial i Logística i en Administració i Direcció d’Empreses, que ha omplert les places disponibles.\nArticle anteriorL’IHC deixa escapar la victòria en el darrer minut a Caldes (2-2)\nPròxim articleÒmnium Anoia anima a llegir literatura grega


Hisenda dóna 15 dies a Catalunya per ajustar-se al dèficit o pendrà mesures "coercitives"\nEl Ministeri d'Hisenda s'ha posat en contacte mitjançant cartes amb les 12 comunitats autònomes que van incomplir l'objectiu de dèficit el 2015, entre elles Catalunya. El missatge? Que en un termini de 15 dies aprovin acords de no disponibilitat de crèdits i efectuïn les retencions necessàries per garantir el compliment del seu objectiu d'estabilitat pressupostària.\nCatalunya va tancar 2015 amb un dèficit quatre vegades més gran del fixat\nA la carta adreçada al vicepresident del Govern i conseller d'Economia de la Generalitat, Oriol Junqueras, el ministre d'Hisenda, Cristóbal Montoro, avisa que l'incompliment del pla d'ajust dóna lloc a l'aplicació de "mesures coercitives".\nEn aquestes cartes, Hisenda recorda a les comunitats que per aprovar aquestes mesures han de tenir en compte els recursos del sistema de finançament de les comunitats autònomes dels que disposaran en 2016 -a cadascuna li especifica els seus-, que suposaran un increment respecte a els rebuts en 2015, així com els estalvis en els costos financers dels préstecs amb càrrec a mecanismes addicionals de finançament.\nAixí, explica que aquest finançament addicional ha de facilitar a les comunitats autònomes complir amb aquesta no disponibilitat de crèdits i amb la regla de despesa, sense que necessàriament hagin de reduir la despesa respecte al que executat en l'exercici anterior.\nLes comunitats a les que Hisenda ha enviat cartes són Catalunya, Andalusia, Aragó, Astúries, Cantàbria, Balears, Castella-la Manxa, Castella i Lleó, Extremadura, Madrid, Múrcia i València.\n1.826 MILIONS MÉS\nEn el cas de Catalunya, Hisenda recorda que disposarà el 2016 d'un import total de 17.349,87 milions d'euros en concepte de recursos del sistema de finançament de comunitats autònomes subjectes a liquidació, que suposen un increment respecte als percebuts en 2015 de 1.862 , 18 milions.\nTambé ressalta que cal considerar els estalvis derivats de les mesures adoptades pel Govern de reducció de costos financers dels préstecs formalitzats a càrrec de mecanismes addicionals de finançament a comunitats autònomes; per a 2016, el Ministeri estima que 1.019,66 milions correspondran a Catalunya.\nMontoro conclou informant que, un cop rebut el corresponent acord de no disponibilitat que s'hagi adoptat per part de Catalunya, "s'avaluarà convenientment" per determinar si compleix amb el que preveu la llei.


dilluns, 20 de febrer de 2017 10:13\nLa mostra es podrà visitar fins el 26 de març\nL’exposició, que complica rèpliques i originals de les diferents pel·lícules de saga, es podrà visitar fins el 26 de març\nDesenes de persones van assistir aquest divendres a la inauguració de l’exposició A la recerca dels tresors perduts. Homenatge a l’arqueòleg cinematogràfic Indiana Jones, que romandrà oberta fins al 26 de març. La mostra serveix per commemorar el 35è aniversari de l’estrena de la primera pel·lícula de la saga i compila tot un seguit de rèpliques i també algunes peces originals, com ara un uniforme de la Paramount que lluïa un soldat rus que apareix en la darrera entrega del 2008\nSegons Rubén Molins, comissari de l’exposició d’Arqueoxarxa i propietari de la col·lecció, “l’objectiu és reflexionar sobre l’essència d’aquests tresors per veure què és real i que és ficció i constatar que hi ha moltes històries inspirades en llegendes certes, com l’Arca de l’Aliança esmentada a la Bíblia, i que exposem amb les mateixes mides, les 13 Calaveres de Vidre creades pels mayas, el Sant Grial o les cinc Pedres de Sankara que serveixen per combatre el mal segons l’hinduisme”.\nTots aquests elements es presenten en un museu transformat en l’Hangar 51 el magatzem on els nord-americans hi amagaven alguns dels tresors arqueològics més misteriosos de la història. Les persones que visitin l’exposició hauran de posar-se a la pell d’un veritable arqueòleg i descobrir què hi ha de veritat i què de ficció en cadascuna d’aquestes troballes.\nSegons la directora del Museu, Mónica Borrell, “la mostra ha despertat una gran expectació pel que suposa aquest personatge, que és tot un mite del cinema. Per a nosaltres és un joc perquè ens permet acostar-nos a l’arqueologia a través de la mitologia de Hollywood”.\nA més de l’exposició hi haurà altres actes inspirats en l’univers cinematogràfic d’Indiana Jones. Diumenge ja es va fer un taller familiar al matí, i es va projectar a l’Espai Maragall “En busca del arca perdida”, a la tarda.\nEl 12 de març, a les 11 hores, es farà un altre taller familiar al Museu: Món funerari: un mètode d’excavació diferent i el 18 de març l’activitat Escape Lab Indiana Jones al Museu.\nDarrera actualització de dilluns, 20 de febrer de 2017 10:43


Casa Millefiori Pergola (Urbino) Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nCasa MillefioriApartamentVia Madonna del Piano 118, Pergola, Pergola (Urbino), Itàlia, 61045 - Veure al mapaExcel·lent8,9Basada en7comentarisCasa MillefioriVeure més fotosplatjaVeure més fotosVeure totes les 50 fotos\nSituat en el cor de Pergola, Casa Millefiori és un lloc ideal des d'on descobrir Pergola (Marche). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Casa Millefiori ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com transport hotel/aeroport. A més, totes les habitacions ofereixen una gran varietat de comoditats com ara calefacció, balcó/terrassa, ventilador, aparell de televisió, aparell de televisió LCD/pantalla de plasma per satisfer els clients més exigents. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Casa Millefiori és la vostra destinació si buscau allotjament de qualitat a Pergola (Marche).


Vallnord-Pal Arinsal obre aquest divendres el Bike Park i Mountain Park\nVallnord Pal Arinsal Vallnord Pal Arinsal\nLa MassanaL’estació Vallnord Pal Arinsal donarà per obert al 100% les activitats d’estiu a partir d’aquest divendres. Així doncs, el Bike Park obrirà totes les seves instal·lacions de 10h a 18h30 durant tot el cap de setmana i tindrà com a protagonista l’esdeveniment Maxiavalanche, situació que requerirà adaptar la disponibilitat d’alguns circuits en funció de la cursa. El Mountain Park també estarà disponible el mateix dia en horari de 10h30 a 18h fins al diumenge amb un total de 6 activitats: Peke Park, Parc de Cordes, Kid’s Zip, Big Zip, Kàrting i Buggies.\nA partir del 19 de juny, Vallnord - Pal Arinsal mantindrà l’obertura de forma diària del Bike Park i el Mountain Park amb 100% dels seus circuits (29 en total) i 6 remuntadors disponibles. Pel que fa al Mountain Park, la previsió és oferir cada dia de 10h30 a 18h amb un total de 15 activitats de les quals es destaca la tornada del Tir amb arc i a finals de juliol el simulador d’esquí. I com sempre, com a zones especials, també podran trobar-se amb el Pump Track, la practice i fun zone així com l’escola de Bike per a aquells que vulguin seguir aprenent en el món del Bike.\nEn restauració, també tindrà disponibles diferents restaurants segons obertura. En total, aquest cap de setmana els clients podran gaudir de la gastronomia al Xiringuito, Expresso i Coll de la Botella. A partir del 19 de juny, aquests l’Expresso i el Coll de la Botella obriran cada dia i a partir del mes de juliol, també s’afegiran a l’obertura durant els caps de setmana el Xiringuito de Pal i el Pla de la Cot. Finalment, el restaurant The Terrace al sector d’Arinsal obrirà les seves portes a mitjans de juliol, un cop s’inaugurin els circuits d’e-Bike.\nAquest cap de setmana vindrà acompanyat de la Maxiavalanche, la cursa on riders professionals i amateurs de diverses categories (Europe Cup, Challenger, Amateurs i e-Bike). A partir del divendres 11 de juny i durant tot el cap de setmana, els participants i usuaris podran gaudir d’un esdeveniment que circula per tota Europa durant l’estiu. La sortida massiva es realitzarà al Pic del Cubil i terminarà al poble de la Massana. Es tracta d’un esdeveniment sense públic degut a la situació general i amb uns protocols ben definits: test COVID als corredors abans d’iniciar la cursa així com a l’equip organitzador i obligatorietat d’ús de la mascareta durant tot l’esdeveniment.\nObertura del refugi del Comapedrosa\nLa temporada va iniciar el passat divendres dia 4 de juny amb l’obertura del Refugi guardat del Comapedrosa. Un espai on poder gaudir de serveis gastronòmics i de pernoctació. El refugi està ubicat a 2.265 metres, al costat de l’Estany de les Truites i ofereix una capacitat d’acollida natural de fins a 48 persones amb una distribució de 4 habitacions i un protocol COVID ben definit. L’estació recomana realitzar reserves a partir del web de vallnordpalarinsal.com per així poder respectar la seguretat de tots els clients.\nVallnord – Pal Arinsal disposa des de l’hivern del certificat de mesures antivíriques i antibacterianes de la mà d’OCA Global. Es tracta d’un segell que garanteix la seguretat a l’estació i les mesures de prevenció contra la COVID-19 per part de l’equip. Així doncs, EMAP disposa a la seva web de tots els protocols d’actuació per cada activitat i departament.\nVallnord-Pal Arinsal bikepark


Neix una plataforma contra nous parcs eòlics a l’Ebre | Diari La República Checa\nNeix una plataforma contra nous parcs eòlics a l’Ebre\nPlataforma Salvem Torrefullola i la Mola\nLa Plataforma ‘Salvem Torrefullola i la Mola\nMés d’un centenar de veïns s’han adherit a la nova plataforma Salvem Torrefullola i La Mola. S’han unit contra tres nous parcs eòlics que es projecten al Perelló i Tortosa, amb 6, 9 i 9 aerogeneradors de 115 i 120 metres d’altura cadascun. Són les centrals La Mola i Serra de la Creu 3 i 4.\nLa plataforma denuncia que els parcs es projecten a tocar d’un conjunt arquitectònic de gran valor històric, l’antic poblat i la torre de la Fullola (segle XIII). L’entitat s’ha posat a treballar per presentar al·legacions per protegir ‘aquest patrimoni però també per l’impacte dels nous parcs a una zona d’interès faunístic, amb espècies protegides com l’àliga cuabarrada, i sobre el paisatge de cultiu d’olivera centenària que ara es comença a recuperar.\nEls veïns de Torrefullola i La Mola, entre els termes municipals del Perelló i Tortosa, al Baix Ebre, s’han unit per oposar-se a la construcció de nous parcs eòlics en aquesta zona. Aquest dilluns es va crear la plataforma Salvem Torrefullola i La Mola, que en pocs dies ja compta amb més de cent adhesions i el suport d’altres entitats ecologistes i anti massificació eòlica.\nL’argument de “l’excés de concentració de molins” i “el risc que suposa per a altres activitats econòmiques”, tornen a ser els principals arguments perquè s’estengui fins al Baix Ebre l’oposició a massificar de molins de vent els territoris on més n’hi ha en funcionament.\npreviousBonavista segueix vivint amb por, 7 mesos després de l’explosió d’IQOXE\nnextEls veïns de Mas Pellicer a Reus denuncien l’abandonament del barri


Condemnen una dona per intentar matar el seu fill amb cacau en pols enverinat - Espanya Internacional - Diari de Girona\nCondemnen una dona per intentar matar el seu fill amb cacau en pols enverinat\nPONTEVEDRA | OTR PRESS/DDG\nL'Audiència Provincial de Pontevedra ha condemnat a set anys de presó María Dolores Álvarez, com a responsable d'assassinat en grau de temptativa. Segons la sentència, la condemnada va subministrar al seu fill de cinc anys una barreja d'ansiolítics i antidepressius amb Cola-Cao enverinat i tot seguit va obrir la clau del gas per suïcidar-se amb ell. Finalment, la policia va aconseguir entrar a l'habitatge, alertada pel pare del nen, i impedir les morts.\nLa sentència recull, a més, una inhabilitació especial per a l'exercici de la pàtria potestat i la suspensió del règim de visites, comunicació i estada amb el seu fill fins que es compleixi la pena. A més, se li prohibeix acostar-se a ell per un període de 17 anys. El tribunal també la condemna a indemnitzar el nen amb 270 euros i 3.000 més per danys morals.\nL'Audiència entén que Álvarez va trucar al pare del nen, antiga parella sentimental de la dona, per dir-li que l'endemà "hauria de portar dos taüts" perquè ella i el seu fill estarien morts. Després de ser localitzats, la Policia va fer proves de tòxics en l'orina del nen, que van donar positiu en berzodiacepines i cocaïna.


Shimayado Goen Goto islands Japó - Ofertes d'hotels amb els MILLORS DESCOMPTES EN LÍNIA\nVeure tots els 26 allotjaments a Goto islands.\n1359－1 Fuefukigo, Shinkamigoto, Goto islands, Japó, 857-4701 - Veure al mapa\nTé alguna pregunta per a Shimayado Goen?\nMés informació sobre Shimayado Goen\nConstruit a l'any , Shimayado Goen és un extra de distinció per a Nagasaki i una el·lecció intel·ligent per als viatgers. Tota l'emoció del centre de la ciutat és només a . Amb la seva bona localització, l'hotel ofereix fàcil accès a les destinacions obligades de la ciutat.\nEl Shimayado Goen, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen servei de neteja diari, recepció 24 hores, magatzem d'equipatge, Zones públiques amb Wi-Fi, instal.lacions de barbacoa.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com pesca, massatge, karaoke. Gaudeixi d'incomparable serveis i d'una localització de prestigi a Shimayado Goen.\nAllotjaments a Goto islands\nGoto islands Ryokans


Els Pastorets de l’Espluga inspiren el nou conte de David Ortín i Joan Vizcarra – EFMR.cat\nEls Pastorets de l'Espluga inspiren el nou conte de David Ortín i Joan Vizcarra\n(Foto: Una de les il·lustracions de Joan Vizcarra | @vizcarrafanclub)\nLa col·lecció infantil Merlet s’amplia aquest Nadal amb el conte Els Pastorets i la samarra d’en Getsè. El nou treball de David Ortín, amb les il·lustracions del reconegut Joan Vizcarra i editat per La Musca, pren de referència les representacions de l’Espluga rerpoduint la caracterització dels personatges d’Els Pastorets del municipi.\nLa nova publicació es presentarà aquest dimecres 5 de desembre al Teatre del Casal de l’Espluga, just després de l’encesa dels llums de Nadal. El conte es donarà a conèixer amb la narracció dels personatges principals dels Pastorets de l’Espluga que, de fet, inspiren la fisonomia dels protagonistes de la història que ara surt impresa per als més petits.\nLa presentació anirà a càrrec dels responsables de l’editorial espluguina, els autors David Ortin i Joan Vizcarra, així com el director dels Pastorets de l’Espluga, Josep M. Mercadé; el president de la Coordinadora de Pastorets de Catalunya, Lleonard del Río, i l’alcalde de l’Espluga, David Rovira. En aquest acte també es descobrirà el cartell de les representacions que els dies 25 i 29 de desembre es faran al Teatre del Casal. A més a més, els autors signaran exemplars del conte.\nRere la nova publicació hi ha treballat l’editorial La Musca, els Pastorets de l’Espluga, Tratea Teatre i la Factoria Bram, també amb el suport del Departament de Cultura i l’Ajuntament de l’Espluga. El conte també es presentarà a Montblanc l’endemà a dos quarts de 7 del vespre a la sala de les Corts Catalanes de Sant Francesc amb la lectura teatralitzada de la Colla juvenil dels Pastorets de Montblanc.\nEtiquetes: conte, conte infantil, David Ortin, els pastorets, Joan Vizcarra, La Musca, Merlet, Tratea Teatre\nEl jove talent femení de l’Essències d’hivern captiva el públic en la seva estrena a Montblanc


Eusebio Sacristán: “Quan un té un càstig com aquest, és que se l'ha merescut" - CATzona\nEusebio Sacristán: “Quan un té un càstig com aquest, és que se l’ha merescut”\n¿El partit contra l’Alabès serà l’últim partit d’Eusebio Sacristán a la banqueta del Girona? “Pot ser, sí. S’acaba la temporada i no hem assolit l’objectiu, així que totes les possibilitats estan obertes a partir d’ara. Vull tenir la sensació que ho he donat tot fins a l’últim segon, però després ens reunirem amb els propietaris per prendre decisions”, ha valorat el val·lisoletà, que ha traçat les primeres causes de per què el descens a Segona serà una realitat. “Quan un rep un càstig com aquest és que se l’ha merescut. Podríem haver fet més coses? Esclar que sí. Ens hem vist afectats per determinades circumstàncies i no hi hem respost com hauríem d’haver-ho fet; és la nostra responsabilitat. Després de tenir molt a prop la permanència, sortint de Leganés, alguna cosa ha començat a passar. Hem viscut una situació de tensió i pressió. Desitjàvem que arribés la permanència i anàvem veient que se’ns escapava. Psicològicament potser no hem sabut estar a l’altura, perquè en altres moments sí que hem tingut la serenitat adequada. Ho hem tingut molt a prop, i ens fa molta pena perquè tothom ho ha desitjat”. Eusebio, però, no ha volgut entrar gaire en detall; no ho farà fins que es consumi la tragèdia. “La salvació era la meva missió principal i no he pogut aconseguir-la”.\nDe portes obertes a l’esperança, gairebé cap. “Sabem que és una possibilitat molt petita, és dificilíssim; però sí que volem afrontar el partit amb l’ànim d’acabar la temporada amb 40 punts i de ser professionals. Hem de mostrar orgull i donar-ho tot fins l’últim instant, aquest és el nostre propòsit –ha argumentat–. El futbol ens ha demostrat que qualsevol cosa pot passar, però està clar que en la situació que vivim, som conscients de tot el que suposa no haver guanyat el Llevant. Això ens va deixar molt tocats. Què pot passar? No ho sé, certament. Hi ha molts escenaris possibles, però en la majoria no tenim res a fer-hi. Sent realistes, és massa complicat”. El Girona no només necessita guanyar, sinó que necessita que el Rayo ho faci contra el Celta. I que entre els dos partits es doni una carambola a favor de set gols. “Segur que lluitaran i desitjaran sumar els tres punts; però nosaltres també hem de fer la nostra part”.\nEls blanc-i-vermells tenen les baixes de Stuani, Douglas Luiz, Mojica, Juanpe i Raúl García. “Si mirem les estadístiques, les possibilitats serien d’una entre moltes; no sé ni parlar de percentatges. És tan mínim… Però també crec que no hi ha res impossible, a la vida. I mentre hi hagi una opció… Als esportistes professionals ens identifica això, que competim amb l’esperit que tot pot passar. Està present en tots aquells que ens dediquem a aquesta professió”. La setmana, a Montilivi, ha estat complicadíssima. “Els ànims estan tocats i ha sigut difícil afrontar cada entrenament. Més que el partit, estem intentant preparar l’estat d’ànim per tenir-lo el millor possible”, ha finalitzat Eusebio.


Hotel Friesenhof Wenningstedt-Braderup (Sylt) Alemanya - Ofertes d'hotels amb els MILLORS DESCOMPTES EN LÍNIA\nHauptstraße 26, Wenningstedt-Braderup, Wenningstedt-Braderup (Sylt), Alemanya, 25996 - Veure al mapa\n"the wonderful great "garden", its like a landscape-park"\nTant si es tracta d'un viatge de plaer com si és de negocis, Hotel Friesenhof és una elecció d'allotjament magnífica quan visiten Wenningstedt. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Club de Golf Sylt són només algunes de les atraccions disponibles per als visitants.\nHotel Friesenhof també ofereix moltes instal.lacions per enriquir la seva estada a Wenningstedt. A l'hotel s'hi pot gaudir d'unes comoditats de primera classe com magatzem d'equipatge, premsa, caixa forta, biblioteca, màquina venedora.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen sauna, massatge, solàrium, jardí estan dissenyades per escapar i relaxar-se. Gaudeixi d'incomparable serveis i d'una localització de prestigi a Hotel Friesenhof.\nTots els tipus de viatgers (247) Parelles (98) Viatgers en solitari (109) Famílies amb infants petits (7) Famílies amb infants grans (7) Grups (26)


Lluïsa de Suècia - Viquipèdia, l'enciclopèdia lliure\n(sv) Lovisa av Sverige\n31 octubre 1851\n20 març 1926 (74 anys)\n14 maig 1912 –\n29 gener 1906 – 14 maig 1912\n← Lluïsa de Hessen-Kassel – Alexandrina de Mecklenburg-Schwerin →\nPrincesa hereva Dinamarca\n28 juliol 1869 – 29 gener 1906\nconsort, aristòcrata, filantropa\nReligió, leather crafting (en) , painting (en) i natació\nHilda Elfving, Nancy Edberg i Lorentz Dietrichson\nFrederic VIII de Dinamarca (1869–1912), mort del cònjuge\nCristià X de Dinamarca, Ingeborg de Dinamarca, Thyra de Dinamarca, Gustau de Dinamarca, Harald de Dinamarca, Haakon VII de Noruega, Lluïsa de Dinamarca, Dagmar de Dinamarca\nCarles XV de Suècia i Lluïsa dels Països Baixos\nCarles Òscar de Suècia\n(31 octubre 1906) Orde de l'Elefant\n(21 gener 1886) Dama de l'Orde de Dames Nobles de la Reina Maria Lluïsa\nDame of the Order of Saint Isabel (en)\nLluïsa de Suècia, reina de Dinamarca (Estocolm 1851 - Copenhaguen 1926). Reina consort de Dinamarca gràcies al seu casament amb el rei Frederic VIII de Dinamarca. Descendents seus són el rei Harald V de Noruega, la reina Margarida II de Dinamarca o la reina Anna Maria de Grècia.\nNascuda a Estocolm el dia 31 d'octubre de 1851 essent l'única filla del rei Carles XV de Suècia i de la princesa Lluïsa dels Països Baixos. La princesa era neta del rei Òscar I de Suècia i de la princesa Josepa de Leuchtenberg per via paterna mentre que per via materna ho era del príncep Frederic dels Països Baixos i de la princesa Lluïsa de Prússia.\nCasada el 28 de juliol de 1869 a Estocolm amb el príncep hereu i després rei Frederic VIII de Dinamarca. La parella s'establí a Copenhaguen i tingueren vuit fills:\nSM el rei Cristià X de Dinamarca nat el 1870 al Palau de Charlottenlund i mort el 1947 a Copenhaguen. Es casà amb la princesa Alexandrina de Mecklenburg-Schwerin.\nSM el rei Haakon VII de Noruega nat el 1872 al Palau de Charlottenlund i mort el 1957 a Oslo. Es casà amb la princesa Maud del Regne Unit.\nSAR la princesa Lluïsa de Dinamarca nascuda el 1875 a Copenhaguen i morta el 1906 a Blückeburg. Es casà amb el príncep Frederic de Schaumburg-Lippe.\nSAR el príncep Harald de Dinamarca nat el 1876 al Palau de Charlottenlund i mort el 1949 a Copenhaguen. Es casà amb la princesa Helena de Schleswig-Holstein-Sondenburg-Glücksburg.\nSAR la princesa Ingeborg de Dinamarca nascuda el 1878 a Copenhaguen i morta el 1958 a Estocolm. Es casà amb el príncep Carles de Suècia.\nSAR la princesa Thyra de Dinamarca nascuda el 1880 i morta el 1945.\nSAR el príncep Gustau de Dinamarca nascut el 1887 i mort el 1944.\nSAR la princesa Dagmar de Dinamarca nascuda el 1890 i morta el 1961 a Copenhaguen. Es casà amb Jurgen Castenskiold.\nEsdevingué reina consort de Dinamarca l'any 1906 després de la mort del seu sogre el rei Cristià IX de Dinamarca i l'ascens del seu espòs. Després de la mort del seu marit l'any 1912 adquirí el títol de reina mare de Dinamarca.\nMalgrat ésser l'única filla del rei Carles XV de Suècia la princesa no heretà el tron de Suècia, ja que al país encara era en vigor la llei sàlica. El tron recaigué en mans del seu oncle el rei Òscar I de Suècia. Malgrat tot, quan l'any 1905 Noruega aconseguí la independència de Suècia a través de la dissolució de la unió reial que els unia, l'Assambela noruega escollí un fill de la princesa sueca i reina danesa com a rei de Noruega, establint-se així, una branca cadet de la casa reial danesa al tron de Noruega.\nLa reina morí el 1921 al Palau d'Amalienborg de Copenhaguen essent enterrada a la Catedral de Roskilde junt amb altres membres de la Família reia danesa i el seu espòs.\nLa Terra de la Reina Lluïsa (Dronning Louise Land), un gran grup de nunataks a Groenlandia va ser batejada amb el seu nom.\nA Wikimedia Commons hi ha contingut multimèdia relatiu a: Lluïsa de Suècia\nObtingut de «https://ca.wikipedia.org/w/index.php?title=Lluïsa_de_Suècia&oldid=30017707»


L'Aula de Teatre busca actors i actrius\nEl càsting està obert a tots els majors de 17 anys\nL'aula de Teatre busca actors\nL'escola de teatre de la capital vol oferir als participants un espai artístic per jugar, experimentar i aprendre\nActualitzada 15/10/2019 a les 18:50\nL'aula de Teatre buscarà els actors i les actrius del seu proper muntatge en un càsting obert a tothom major de 17 anys. Les proves tindran lloc els pròxims dies 22 i 23 d'octubre així com el 5 i 6 de novembre a les 20:30 hores a la seu de l'escola. El grup teatral d'Andorra la Vella ha manifestat que l'objectiu d'aquesta proposta és "buscar cares noves i oferir un espai artístic i lúdic a parts iguals per experimentar, fer i aprendre teatre a partir del elements més bàsics de la interpretació".\nLa motivació i el compromís seran els elements que més es valorin per sobre de les aptituds o l'experiència prèvia. El muntatge teatral es triarà en funció de les característiques dels actors i actrius que conformen el projecte ha declarat l'escola.\n#1 Horaci Botella\nDisponibilitat i compromís, experiencia justeta, aquí estic\nGili anuncia una retallada de sous als alts càrrecs del comú escaldenc\nEl sou del cap de Govern és menor que el que hi havia fa una dècada\nPlanxes de vapor per desinfectar\n7.La propietat espera la proposta dels...\n9.El coordinador del SUM és destituït pel seu “...\n2. Pujar 'des del sofà'\n3. La FAF emetrà tots els partits de base de les ...\n4. Solana espera poder arribar “en condicions”\n5. Els germans Pol i Aleix Espargaró roden al ...\n6. La lliga espanyola tornarà l'11 de juny amb el ...\n7. Gol Solidari rep la samarreta de Marek Hamsik,...\n8. Lluís Puig i Ferriol\n9. Enric Dolsa critica el pressupost destinat al...\n10. Els Cachafeiro posen fi a la via judicial i es...


El nou carril bici de la zona nord de Gràcia genera controvèrsia | Gràcia TV\nEl nou carril bici de la zona nord de Gràcia genera controvèrsia\nTot i que el carril bici de l’avinguda de Vallcarca encara no ha entrat en funcionament, ja ha generat polèmica. Un grup de veïns ha recollit més de 1.700 signatures en contra, tant de manera presencial com a través de la plataforma change.org. Asseguren que amb la implantació del carril bici han perdut aparcaments i és perillós accedir a l’autobús o als contenidors.\nJoaquim Pujol, veí i comerciant Vallcarca: “Estacionament és greu, perquè ens han tret un 70 % d’estacionament, a més és un barri molta gent gran que es troben amb poca disponibilitat.”\nDiego Sánchez, veí Vallcarca: “Creemos que es una infraestructura que va a estar infrautilizada en el el sentido de que la pendiente que tiene desde abajo de todo hasta aquí arriba es superior al 6 % i haber reducido a dos carriles en una vía de paso de servicios públicos lo que ha provocado es que haya aumentado la contaminación acústica y ambiental.”\nEl col·lectiu ciclista, per la seva banda, creu que tot i la pèrdua d’aparcaments, que pot ser un problema per als veïns, aquestes infraestructures són necessàries per fer una ciutat més sostenible. El Joel, que fa 10 anys que viu a Vallcarca, explica que cada cop hi ha més usuaris de la bici a la zona.\nJoel Morales, veí i ciclista Vallcarca: “Aquesta zona que és tan muntanyosa i difícil per la bici realment sorprèn que cada vegada són més i no només la gent que va a fer rutes a Collserola, parlo de la gent que va treballar, que va a l’escola com jo o la meva xicota.”\nDes de l’Ajuntament expliquen que aquesta és una de les quatre vies de connexió de la ciutat amb la muntanya de Collserola i que el Bicing elèctric s’introduirà al barri. Avui el districte de Gràcia ha rebut els veïns contraris al carril bici per escoltar les seves demandes.


Bona feina! (JMarfany) : de juliol 2014\nARA ÉS L'HORA: Parlem del telemàrqueting i de les samarretes (2)\nAra és el torn del lot oficial de la V baixa que des de fa uns dies ja es pot adquirir a la botiga de l'Assemblea.\nEn la seva fase inicial, la campanya preveu tres objectius determinants, decisius, imprescindibles d’assolir: Omplir a vessar la V baixa, aconseguir 100.000 voluntaris i obtenir el finançament necessari per fer front a les despeses originades per una campanya que serà potent, ambiciosa i guanyadora.\nEn aquest sentit us hem de dir que algunes empreses que busquen únicament el lucre personal o, potser, alguna cosa més fosca, estan oferint samarretes com les oficials (és a dir, “pirates”) a uns preus molt baixos. No cal dir la quantitat que se n'ofereixen de similars, però aquestes en concret són pràcticament idèntiques.\nAquestes empreses, a banda d’actuar de manera il·legal (i, en aquest sentit, ja hem posat en marxa la nostra maquinària jurídica) l’únic objectiu que tenen és fer diners amb la nostra campanya, fer diners amb la nostra, amb la vostra feina. Si caiem en el parany que ens presenten, el perjudici econòmic que podrien causar a l’Assemblea, a la campanya i, per tant, també al propi procés d’independència seria enorme.\nEstem convençuts que compartiu amb nosaltres el contingut d’aquest post. Si us plau, feu-ne difusió on calgui.\nPublicat per Jaume Marfany a 2:55 Cap comentari :\nEtiquetes de comentaris: ANC , Ara és l'hora , samarretes , V baixa\nARA ÉS L'HORA: Parlem del telemàrqueting i de les samarretes (1)\nCom ja sabeu, des del 17 de juliol, tenim engegada la campanya unitària de la societat civil ARA ÉS L'HORA, que té un sol objectiu: votar i guanyar el 9 de novembre.\nDos temes han irromput com un mamut a l'inici ja de la campanya; el telemàrqueting i les samarretes no oficials, és a dir; samarretes pirates il·legals... Cal parlar-ne una mica.\nEl primer que cal dir és que són falsos tots els WhatsApp, twitter, etc que diuen que aquesta campanya és una estafa. Alguns, sobretot al principi, han estat enviats amb bona fe, segur... però permeteu-me que us digui que avui, passats ja 10 dies de desmentiments, m'atreveixo a dir que la mala fe predomina sobre la bona.\nLa campanya de telemàrqueting que hem posat en marxa ha estat sempre en els plans de la campanya unitària a partir de l’experiència dels professionals que la dirigeixen tècnicament i estratègica. És el mateix tipus de campanya que han fet servir entitats com Omnium (captació de milers de socis els darrers anys) i de l’experiència d’altres ONG’s locals i internacionals (Plataforma per la Llengua, Intermón, Creu Roja...) així com de campanyes polítiques internacionals.\nA més dels donatius, aquesta campanya de trucades a 150.000 persones ens serveix per derivar moltes altres donacions directes al web de persones que ho volen fer directament i per recordar a tothom que s’ha d’inscriure a la V i fer-se voluntari. Es una bona eina també de difusió de la campanya.\nLa llista de persones a qui es truca és totalment legal, pròpia de l’empresa, i en cap cas l’hem proporcionat ni Òmnium, ni l’Assemblea.\nL’empresa responable és completament solvent i seriosa, liderada per una persona que porta molts anys treballant telemàrqueting al voltant del catalanisme. Per això la seva llista de clients és bona i efectiva. El contingut de la conversa telefònica i la qualitat de les teleoperadores ha estat revisat personalment per la coordinació de la campanya.\nLes dades que es demanen son les normals en qualsevol transacció telefònica o d’internet: la targeta bancària o la domiciliació bancària. El tractament de totes les dades està totalment regulat per la llei i en cap cas es pot utilitzar fraudulentament. A més, qui se'n fa càrrec no és l'empresa de telemàrqueting, sinó directament Omnium Cultural, per tal de garantir la transparència i per poder tenir els beneficis fiscals que corresponen a aquest tipus de donatiu.\nFinalment afegir que totes les trucades que s’han efectuat fins el moment estan gravades d’acord amb la llei, per controlar-ne la qualitat i per evitar qualsevol us fraudulent del procés. Si algú volgués fer-ne un seguiment estan disponibles.\nMés encara.... Si algú te un dubte sobre l’autenticitat de la trucada podrà demanar que se li envii un mail directament des del correu de la campanya amb informació sobre la mateixa, de manera que podrà comprovar l’autenticitat de la procedència de la trucada abans de donar cap dada.\nUna reflexió final: Tot i que potser no és el cas, l’enviament massiu de WhatsApp és una tàctica habitual en campanyes d’aquest tipus per desestabilitzar l’oponent. Hem de ser conscients que ens passaran moltes coses d’aquestes perquè estem jugant molt fort i buscaran posar-nos nerviosos permanentment. Hem d’ afrontar cada problema de cara, i per tant amb un nivell d’autocrítica i d’exigència màxims, però no podem caure en el nerviosisme paralitzador, hem decidit guanyar i hem d’avançar en la direcció que ens hem proposat sense aturar-nos.\nPublicat per Jaume Marfany a 2:43 Cap comentari :\nEtiquetes de comentaris: Ara és l'hora , campanya , samarretes , telemàrqueting\nVotarem i guanyarem!\nQuan escric aquest article, queden poc més de 100 dies per al 9 de novembre.\nEn aquests moments tenim dues coses ven certes: votarem i guanyarem. Volem guanyar i, a més, sabem com fer-ho. Només hi ha un únic final possible per a aquesta llarga lluita col·lectiva que es va iniciar fa més de 300 anys i que ha culminat en aquesta segona dècada del segle XXI, després que aquell 30 d’abril de 2011, que ara ens sembla tan llunyà, en la Conferència Nacional per l’Estat propi vam posar les bases del que més endavant seria l’Assemblea Nacional Catalana.\nVolem guanyar i sabem con fer-ho.\nTot absolutament tot passa per sumar més de 600.000 catalans a aquest projecte d’il·lusió col·lectiva, a demanar-los que el 9 de novembre apostin pel doble Sí; el doble sí de l’esperança, que ens ha d’obrir les portes de la més gran oportunitat que es pot presentar mai a un poble: la de construir un Estat nou, més just, més lliure, més solidari, més democràtic. Un nou Estat on visquin millor els nostres fills i els nostres néts.\nHa arribat el moment decisiu. Ha arribat el moment en què la unitat d’acció passa pel damunt de tot. Ha arribat el moment en què llançarem la campanya unitària més potent que ha viscut mai aquest país. El món podrà veure com la societat civil organitzada es posa en marxa, unida per a aconseguir aquest doble objectiu: votar i guanyar el 9N.\nTenim molt clar com aconseguir-ho: L’11 de setembre omplirem a vessar la Diagonal i la Gran Via de Barcelona formant aquesta V baixa de la Via Catalana 2014. La V baixa d’enguany serà el missatge més clar que poden enviar a tot el món. El missatge que la societat catalana continua ferma i disposada a no fer ni un pas enrere per exercir el dret democràtic a decidir el seu futur polític.\nD’aquí a l’11 de setembre, formarem un equip de milers i milers de voluntaris compromesos amb la Campanya i aplegarem les aportacions econòmiques necessàries per front a tota la maquinària que pugui engegar en contra nostra l’Estat espanyol.\nPreparem-nos, doncs, perquè som davant la batalla decisiva. Una batalla que l'haurem de guanyar principalment nosaltres, la societat civil. Una batalla en què ens ho juguem tot, perquè el dia 9 de novembre és, i deixeu-me que em posi èpic, l'ara o mai. O, si ho preferiu més suau, el 9 de novembre és l'ara o d'aquí a dues generacions més.\nHem de ser-ne molt conscients dels possibles escenaris polítics que es poden obrir en aquests 119 dies. Hem de ser ben conscients que, malgrat aquesta afirmació rotunda que votarem i guanyarem, encara no hem guanyat i que hem de redoblar els nostres esforços, sense defallir ni un moment, per aconseguir-ho. El 9 de novembre no ens val cap altra resultat que la victòria contundent, inqüestionable, rotunda, del doble sí.\nPreparem-nos per a la batalla que es lliurarà en els propers mesos. Siguem un autèntic "exèrcit", pacífic i democràtic. Armem-nos amb les millors armes de què disposem: la raó, la justícia, la força i el coratge. Protegim-nos amb les cuirasses de la il·lusió i el convenciment. Només així podrem guanyar.\nSom més a prop que mai. Som ben a punt d'aconseguir-ho. Que res ens distregui del nostre objectiu.\nPublicat per Jaume Marfany a 2:29 Cap comentari :\nEtiquetes de comentaris: 11S 2014 , 9 de novembre de 2014 , guanyarem. ANC , V baixa , Votarem\nMARIA-MERCÈ MARÇAL: VEU I VEUS DE DONA\nUs presentem un resum visual d'un estudi sobre l'obra de Maria Mercè Marçal i la intertextualitat que va establir amb poetes, escriptores i crítiques femenines i feministes. El resum fa un breu recorregut per la poesia de Maria Mercè Marçal, a través del pensament i l’obra d’aquestes dones que tant van influir-hi.\nPublicat per Jaume Marfany a 3:28 Cap comentari :\nEtiquetes de comentaris: feminisme , Maria Mercè Marçal , poesia , Veu i veus de dona\nVull una resposta: A vosaltres que us preocupa de la independència?\nEl mes d’octubre de 2012, poc després de la gran manifestació de l’11 de setembre, iniciàvem un nou programa amb la intenció de posar sobre la taula tots aquells dubtes i preguntes que podia generar el procés independentista que en aquells moments començava a agafar l’embranzida necessària per poder obtenir la victòria final. Vam pensar que un bon títol podria ser el de “Vull una resposta”.\nAvui, 22 mesos després i amb més de 70 programes emesos, la data del 9 de novembre ha fet que “Vull una resposta” es renovi una vegada més i durant aquest juliol afronti el repte d’emetre un programa diari de dilluns a divendres.\nEl proper 9 de novembre tenim una cita a les urnes per decidir el futur polític del nostre país; una decisió, sense dubte, transcendental per als ciutadans d’ara, i per a les generacions futures. Des de “Vull una resposta” seguim, ara diàriament, generant debat, però sobretot participació, ja que són els nostres espectadors els que, amb les seves preguntes, decideixen de què parlem cada dia amb les nostres convidats.\nConvidats experts en les seves respectives matèries. Pel nostre programa aniran desfilant persones com Dolors Feliu, Albert Pont, Isabel-Helena Martí, Miquel Puig, Muriel Casals, Carme Forcadell, Toni Albà, Patrícia Gabancho, Miquel Strubell, Martí Anglada, Quim Torra, Aleix Sarri i molts més.\nEntrevistes, tertúlies d’actualitat, respostes als dubtes i a les preguntes seran l’eix conductor d’aquest programa que és possible gràcies a tota la gent d’ETV Llobregat i a l’equip que el condueix: Jaume Marfany a la direcció i conducció; Josep Pedrol a la coordinació i producció; Núria Orriols i Magda Gregori a la presentació i tot un seguit de col·laboradors en l’equip redactor.\n“Vull una resposta” serà amb vosaltres cada dia, de dilluns a divendres, a les 16h i a les 24h i, evidentment també podeu trobar tots els capítols a ETV a la carta. El programa serà emès també per la xarxa TDI.\nPublicat per Jaume Marfany a 9:41 Cap comentari :\nEtiquetes de comentaris: ETV Llobregat , Josep Pedrol , Magda Gregori , Núria Orriols , Vull una resposta\nVull una resposta: L'esport català i la independència\nL'esport català i la independència\nEmès per ETV Llobregat el dimecres 2 de juliol de 2014.\nSergi Blàzquez, vicepresident de la plataforma proseleccions esportives catalanes\nBernat Monzó, responsable de comunicació de la plataforma proseleccions esportives catalanes\nPublicat per Jaume Marfany a 5:22 Cap comentari :\nEtiquetes de comentaris: ANC , Bernat Monzó , ETV Llobregat , Magda Gregori , plataforma proseleccions catalanes , Sergi Blàzquez , Vull una resposta\nANC: Compromís per a un procés pacífic i democràtic\nEl poble català està immers en un procés que l’ha de portar a decidir si vol constituir-se en un nou estat independent, i això s’està fent a través de mitjans polítics i democràtics. Entenem que, en el context actual, la ciutadania té el dret de poder tractar tot allò que l’afecta i canviar-ne el que consideri oportú. Al segle xxi, en qualsevol democràcia ha de ser plenament normal que un poble pugui expressar-se a les urnes. Som un poble plural que vol decidir el seu futur i mantenir la cohesió social, que no s’ha vist mai alterada.\nDes de l’Assemblea Nacional Catalana, d’acord amb la Declaració fundacional del 30 d’abril de 2011 i el posicionament que es va fer la vigília de la manifestació de l’11 de setembre de 2012, sempre hem optat per la lluita no violenta, adoptant-la com a únic mètode vàlid.\nPer això volem fer públic aquest\n1. Treballarem perquè el procés sigui net i respectuós. Volem que estigui basat en el debat i en l’intercanvi d’idees i d’arguments.\n2. Defensarem amb fermesa la nostra voluntat i ho farem sempre amb arguments i accions pacífiques, cíviques i democràtiques.\n3. Rebutjarem les ingerències que boicotegin el diàleg i el debat rigorós sobre el nostre futur col·lectiu.\n4. Mantindrem una actitud de respecte cap a totes les tendències polítiques, sempre que defensin els drets humans, i no legitimarem cap opció que posi en perill la cohesió social.\n5. Considerarem qualsevol acte violent, sigui de qui sigui, com un sabotatge al procés, i condemnarem, sempre i des del primer moment, qualsevol acció que faci servir la violència.\n6. Ens mantindrem ferms davant qualsevol provocació, agressió o amenaça; la resposta sempre serà no violenta.\nPublicat per Jaume Marfany a 0:54 Cap comentari :\nEtiquetes de comentaris: ANC , compromís , Comunicat ANC , democràtic i pacífic\nVull una resposta: El teixit industrial català i la independència\nEl teixit industrial català i la independència\nEmès per ETV Llobregat el dimecres 25 de juny de 2014.\nJoan Vallvé Exparlamentari europeu i degà del col·legi d'enginyers industrials\nJosep Amat Doctor en enginyeria industrial i catedràtic d'arquitectura i teconologia de computador a la UPC.\nPublicat per Jaume Marfany a 2:48 Cap comentari :\nEtiquetes de comentaris: ETV Llobregat , Joan Vallvé , Josep Amat , Josep Pedrol , Vull una resposta\nARA ÉS L'HORA: Parlem del telemàrqueting i de les ...\nVull una resposta: A vosaltres que us preocupa de ...\nVull una resposta: El teixit industrial català i l...


Alberto Mas (PP) serà el tinent de seguretat de Calonge • Ràdio Capital de l'Empordà\nAlberto Mas (PP) serà el tinent de seguretat de Calonge\nEntrevistes SupermatíCalonge i Sant Antoni\nEl regidor del PP a Calonge i Sant Antoni, Alberto Mas, serà tinent d’alcalde encarregat de seguretat i urbanitzacions. En una entrevista al Supermatí de Ràdio Capital ha explicat que tindrà en el punt de mira les okupacions i el tràfic de droga al municipi, i que vol incrementar la plantilla del cos, “que en necessita”.\nA nivell de seguretat ciutadana ha dit que “tolerància zero” amb els okupes, i ha afirmat: “jo no sabia que l’Estat és una agència immobilària que ha de buscar apartaments per la gent que vol venir fora d’Espanya a treballar aquí”. Mas ha dit que amb els Serveis Socials s’ha d’ajudar a algú que treballava i tenia un lloguer i de cop perd la feina i no pot pagar el lloguer, però que això s’ha de diferenciar de “l’efecto llamada”.\nD’altra banda, diu que “acabarem amb el tràfic de droga” al municipi, i que ha d’acabar “la inseguretat al centre de Calonge a les nits”. Ha assegurat que “si és precís parlaré amb la legió”, i que és una acció coordinada que es fa amb els Mossos. “És impossible que el negoci d’un dia per l’altre desaparegui, però amb una acció coordinada Policia Local i Mossos d’Esquadra es pot fer”.\nSobre el seu expedient disciplinari, Mas ha dit que “no té cap notícia que l’expedient estigui obert” perquè diu que ha defensat “només els interessos del PP, de Calonge i Sant Antoni i els ideals del partit a nivell provincial”. Ha assegurat que “el votant del PP aquí a Calonge i Sant Antoni estan encantats amb el que he fet jo”.\nMas ha dit que el “pacte natural” seria entre ERC i PSOE, però “la gent sap que si no s’ha fet aquest pacte és perquè al nostre poble ERC té un equip incapaç de governar”.\nSegons ha assegurat Mas, Bell-lloch va mentir quan va acusar al govern entrant de fer adjudicacions irregulars i que estava en mans dels advocats.\nCalonge i Sant Antoni Eugènia Güell - 27 de gener de 2021 0\nEntrevistes Supermatí Paula Balsebre - 26 de gener de 2021 0